11/10/2022 | Administración LocalMunicipal
Noia
Secretaría
Bases e convocatoria do procedemento de selección mediante concurso, personal laboral temporal para a cobertura por interinidade dun posto de traballo de auxiliar de clínica da UPAD e posterior formación da bolsa de traballo

Logo de aprobar por Resolución de Alcaldía núm.2516/2022 de data 04 de outubro, as bases e a convocatoria para cubrir a praza dun posto de persoal laboral temporal de auxiliar de clínica da UPAD do Concello de Noia e posterior formación da bolsa de traballo, mediante sistema de concurso; O prazo de presentación de solicitudes, será de 10 días hábiles a contar desde o día seguinte á publicación deste anuncio no BOLETIN OFICIAL DA PROVINCIA DA CORUÑA. Achéganse as bases reguladoras que rexerán a convocatoria: 1.1. É obxecto da presente convocatoria a cobertura dun posto de traballo de auxiliar de clínica para a UPAD e a creación dunha bolsa de traballo, mediante o sistema de concurso, para a contratación de persoal en réxime de dereito laboral temporal, por interinidade para substitución do actual posto por Xubilación, para a realización de tarefas de auxiliar de clínica na Unidade Preventivo-Asistencial a Drogodependentes do Concello de Noia, ao abeiro do artigo 15 do Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores, en redacción outorgada polo Real Decreto-lei 32/2021, de 28 de decembro, de medidas urxentes para a reforma laboral, a garantía da estabilidade no emprego e a transformación do mercado de traballo.1.2. A través desta convocatoria preténdese seleccionar un auxiliar de clínica por contrato laboral temporal de substitución ata a cobertura da praza en propiedade no vindeiro 2023 e ao persoal que integrará a bolsa de traballo, para cubrir exclusivamente baixas, permisos e vacacións, utilizando o contrato de substitución recollido no artigo 15 do Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores, en redacción outorgada polo Real Decreto-lei 32/2021, de 28 de decembro, de medidas urxentes para a reforma laboral, a garantía da estabilidade no emprego e a transformación do mercado de traballo.1.3. Vixencia da bolsa de emprego: A bolsa de emprego terá unha vixencia limitada ata o momento que se constitúa unha nova como consecuencia da provisión en propiedade do posto, unha vez aprobada a OEP 2023. Unha vez que se aprobe dita nova bolsa de emprego, esta quedará sen efecto e perderá a súa vixencia. En calquera caso, a vixencia da bolsa creada non poderá ser superior a tres anos.1.4. O procedemento regulado nestas bases rexerase pola normativa básica estatal constituída polo Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (TREBEP), a Lei 7 Lei 7/1985, de 2 de abril, reguladora das bases de réxime local (LBRL), o Real Decreto Lexislativo 781/1986, de 18 de abril, polo que se aproba o texto refundido das disposición legais vixentes en materia de Réxime Local (TRRL), o Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local, a Lei 53/1984, de 26 de decembro, de incompatibilidades do persoal ao servizo das Administracións Públicas, o Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores, o Real Decreto 2720/1998, de 18 de decembro, polo que se desenvolve o artigo 15 do Estatuto dos Traballadores en materia de contratos de duración determinada, e o Real Decreto 2271/2004, de 3 de decembro, polo que se regula o acceso ao emprego público e a provisión de postos de traballo das persoas con discapacidade; a normativa autonómica de aplicación constituída pola a normativa autonómica de aplicación constituída pola Lei 2/2015, de 29 de abril, do empregado público de Galicia, Decreto 95/1991, do 20 de marzo, polo que se aproba o regulamento de selección de persoal ao servizo da Administración Autonómica de Galicia e a Lei 5/97, de 22 de xullo, de Administración Local de Galicia, e, supletoriamente, polo Real 364/1995, de 10 de marzo, polo que se aproba o regulamento xeral de ingreso do persoal ao servizo da Administración Xeral do estado e de provisión de postos de traballo e promoción profesional dos funcionarios civís da Administración Xeral do Estado; así como o convenio colectivo do persoal laboral do Concello de Noia, o establecido nas presentes bases e demais normativa que resulte de aplicación.2.1. O contrato de traballo será de duración temporal, a xornada completa, mentres dure a situación de interinidade ata a cobertura en propiedade da praza tras a aprobación da OEP 2023.2.2. Os contratos de traballo por substitución por baixa no posto, para os que será utilizada a bolsa de emprego que se forme, poderanse prorrogar por acordo expreso do órgano competente ata a finalización do permiso por vacacións, de ser este acumulado, no suposto de que a cobertura do posto estivese motivada pola substitución do titular, sempre que non se infrinxa a duración máxima legalmente establecida. - Clase: persoal laboral temporal. - Grupo: IV - Escala: Administración especial. - Subescala: Servizos especiais. - Nivel de titulación mínimo esixido: Técnico en Coidados Auxiliares de Enfermería ou titulación equivalente. - Denominación do posto: Auxiliar de Clínica UPAD. - Funcións: - Dosificación metadona; Limpeza de material; Recollida de mostras para análise; Realización de analíticas para control de drogas en orina; Dispensación e control de medicación tutelada; Calibración de analizador automático para mostreo toxicolóxico; Preparación de calibradores e reactivos:; Calquera outra relacionada que lle encomende o seu superior xerárquico. - Categoría: Auxiliar de clínica - Servizo: Servicios Sociais. - Unidade: UPAD. - Retribucións: As retribucións a percibir por todos os conceptos serán as que estean asignadas para o persoal laboral de igual categoría profesional do Concello de Noia. Para ser admitido no procedemento que se regula nestas bases, as persoas aspirantes deberán reunir, na data en que remate o prazo de presentación de instancias segundo a convocatoria do proceso, os seguintes requisitos: a) Ter cumpridos os dezaseis (16) anos de idade e non ter acadado a idade de xubilación forzosa. b) Ser español/a ou nacional dun Estado membro da Unión Europea. Tamén reunirán este requisito a ou o cónxuxe de española ou español ou de persoa nacional dalgún dos Estados membros da Unión Europea, sempre que non estean separados de dereito, e os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores desa idade dependentes, e as persoas incluídas no ámbito de aplicación dos tratados internacionais subscritos pola Unión Europea e ratificados por España nos cales sexa de aplicación a libre circulación de traballadoras e traballadores nos termos establecidos na normativa vixente. c) Non haber sido condenado por sentencia firme por algún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos. A tal efecto, deberá acreditarse esta circunstancia mediante a presentación dunha certificación negativa do Rexistro Central de delincuentes sexuais. d) Estar en posesión dalgunha das seguintes titulacións: Técnico en Coidados Auxiliares de Enfermería, ou equivalente. Segundo a Orde ECD/1417/2012, de 20 de xuño, pola que se establece a equivalencia do Certificado de Escolaridade e doutros estudos co título de Graduado Escolar regulado na Lei 14/1970, de 4 de agosto, Xeral de Educación e Financiamento da Reforma Educativa, a efectos laboráis, o certificado de escolaridade considérase equivalente ao graduado escolar; e segundo a Orde EDU/520/2011, de 7 de marzo, pola que se modifica la Orde EDU/1603/2009, de 10 de xuño, pola que se establecen equivalencias cos títulos de Graduado en Educación Secundaria Obrigatoria e de Bacharelato regulados na Lei Orgánica 2/2006, de 3 de maio, de Educación, o Certificado de Estudos Primarios derivado da Lei 17/07/1945 de Educación Primaria e da Lei 21/12/1965 de Reforma da Educación Primaria, será equivalente aos únicos efectos de acceso a empregos públicos e privados, ao título de Graduado en Educación Secundaria Obrigatoria. Para os efectos desta convocatoria, o termo equivalente entenderase referido exclusivamente ás titulacións que, como consecuencia da implantación de novos estudos adaptados ás sucesivas reformas educativas, viñeron substituír as titulacións extinguidas. As persoas aspirantes con titulacións obtidas no estranxeiro deberán acreditar que están en posesión da correspondente validación ou da credencial que acredite, de ser o caso, a homologación do título. Este requisito non se lles aplicará ás persoas aspirantes que obtivesen o recoñecemento da súa cualificación profesional no ámbito das profesións reguladas ao amparo das disposicións de dereito da Unión Europea. e) Posuír a capacidade funcional para o desempeño das tarefas atribuídas ao posto de traballo. f) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. No suposto de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. g) Non estar incurso en causas de incompatibilidade ou de incapacidade de conformidade co disposto na Lei 53/1984, de 26 de decembro, de incompatibilidades do persoal ao servizo das Administracións Públicas. h) Estar en posesión do certificado de lingua galega 2 (CELGA 2), curso de iniciación á lingua galega, ou do curso de aptitude equivalente ou ben a validación correspondente. No suposto de non posuír este certificado ou título equivalente o aspirante deberá superar a proba de coñecemento do idioma galego establecida na base 10. Os anteriores requisitos deberanse posuír con referencia ao último día de prazo de presentación das instancias, e deberán manterse durante todo o proceso, así como nos momentos de nomeamento e toma de posesión.5.1. A convocatoria e as presentes bases publicaranse no taboleiro de anuncios da sede electrónico do Concello de Noia (http://noia.sedelectronica. gal), así como no taboleiro físico de anuncios da Casa do Concello, situado na rúa Rosalía de Castro, nº 2, 15200 – Noia (A Coruña). O anuncio da convocatoria do proceso selectivo publicarase no Boletín Oficial da Provincia da Coruña, e nel indicarase os lugares de publicación das bases reguladoras do proceso para o acceso e o coñecemento dos interesados.5.2. As persoas que desexen tomar parte no proceso selectivo deberán facelo constar mediante unha instancia dirixida á Alcaldía do Concello de Noia seguindo o modelo que figura como ANEXO I ás presentes bases e incluirá unha manifestación de que se reúnen todos e cada un dos requisitos da presente convocatoria na data en que remate o prazo de presentación de instancias. Non se aceptará ningún outro modelo de instancia, e para que sexa válida e, por ende, para que as persoas aspirantes sexan admitidas, deberán cubrirse correctamente todos e cada un dos seus apartados, agás que no/s correspondente/s apartado/os ou espazo/s do modelo de instancia se exprese que a súa cobertura non é obrigatoria.5.3. O prazo para presentar as solicitudes será de 10 días hábiles, contados a partir do día seguinte ao da publicación do anuncio da convocatoria do proceso selectivo no Boletín Oficial da Provincia de A Coruña. Se o prazo expirase en día inhábil, entenderase prorrogado o prazo ata o primeiro día hábil seguinte. A non presentación da solicitude en tempo e forma suporá a inadmisión do aspirante ao proceso selectivo.5.4. Xunto coa instancia debidamente asinada (Anexo I) solicitando participar no proceso, deberá presentarse a seguinte documentación: a) Copia do documento nacional de identidade (DNI), NIE, pasaporte ou documento válido en dereito. b) Copia do seguinte títulos oficial:, ou equivalente. b) Certificación de aptitude do Celga 2, curso de iniciación á lingua galega, titulación equivalente ou ben a validación correspondente. c) Relación numerada e valorada dos méritos que o aspirante alegue na fase de concurso e os documentos xustificativos dos mesmos segundo o establecido na base 11. De non achegarse a relación numerada dos méritos na que se exprese o tipo de contrato ou da relación funcionarial, entidade contratante, categoría profesional, duración do período contratado (relación laboral ou funcionarial) indicado en meses, así como da/s titulación/s, diploma/s ou certificación/s da formación relacionada co posto de traballo, sinalando o título ou denominación da respectiva acción formativa e o número de horas de duración da mesma, non serán obxecto de valoración os documentos acreditativos dos mesmos que se presenten. As persoas interesadas que aportaron anteriormente a citada documentación ou parte da mesma nesta Administración a partir do 1 de xaneiro de 2017, que foi a data na que entrou en funcionamento a plataforma electrónica que permitiu o rexistro da documentación a través do Rexistro Electrónico Xeral, non estarán obrigados a presentala para este procedemento. Para elo, xunto coa instancia (anexo I) deberá acompañar unha declaración na que expoñan a concreta documentación que xa consta en poder desta Administración, a data en que foi presentada (data e número de rexistro na Oficina de Rexistro do Concello de Noia) e a identificación do procedemento para a que foi entregada. En todo caso, si a Administración non puidera recabar os documentos, poderase solicitar ao interesado a súa aportación, de forma que se este non os achega no prazo sinalado quedará excluído do proceso selectivo.5.5. En previsión do establecido no artigo 16.4, na disposición transitoria cuarta e na disposición final sétima da Lei 39/2015, do 2 de outubro, do procedemento administrativo común das Administracións Públicas, as instancias solicitando participar no proceso dirixiranse ao alcalde do Concello de Noia e presentaranse, debidamente cubertas, nalgunha das seguintes formas: a. Na Oficina de Rexistro do Concello de Noia, situado na planta baixa do núm.2 da rúa Rosalía de Castro, 15200, Noia (A Coruña). b. Nas oficinas de correos, na forma que se estableza regulamentariamente. c. Nas representacións diplomáticas ou oficinas consulares de España no estranxeiro. d. Nas oficinas de asistencia en materia de rexistros. e. A través da sede electrónica do Concello de Noia. En consecuencia, as instancias poderán presentarse telematicamente a través da sede electrónica do Concello de Noia, á que se accede a través da dirección única http://noia.sedelectronica. gal, así como doutros rexistros electrónicos sempre que estes sexan interoperables e permitan a transmisión telemática dos asentos rexistrais e dos documentos que se presenten. No suposto de solicitar a participación neste proceso a través da sede electrónica municipal ou doutros rexistros electrónicos mediante a utilización polo interesado da súa sinatura electrónica ou mediante outros sistemas identificación, autenticación e sinatura electrónica validamente admitidos, outorgarase os efectos do orixinal á copia da instancia (Anexo I) que non veña asinada dixitalmente, sempre que se achegue debidamente cuberta a través dun dos ditos medios.5.6. As solicitudes que se presenten a través das oficinas de Correos deberán entregarse en sobre aberto para seren seladas e datadas antes de seren certificadas. Con respecto ás solicitudes que se presenten nalgunha das formas establecidas na base 5.5., apartados b) e c) deberán comunicar esta circunstancia ao Concello antes do remate do prazo de presentación de instancias mediante o envío da instancia debidamente selada na oficina ou organismo correspondente á conta de correo noia@noia. es co asunto “AUXILIAR DE CLÍNICA UPAD CONCELLO DE NOIA”. Os aspirantes que non acrediten a presentación da solicitude coa correspondente imposición poderán ser excluídos do procedemento. Esta regra rexerá igualmente para calquera outra documentación que deba presentarse polo interesado nas demais fases do procedemento.5.7. As persoas aspirantes con discapacidade poderán solicitar as necesidades específicas de adaptación e axuste de tempo e de medios que considere convenientes para participar nas probas selectivas en condicións de igualdade conforme ao disposto na base 10.5.7.5.8. Información: A publicación dos sucesivos anuncios referidos a este proceso selectivo efectuarase no taboleiro de anuncios da Sede Electrónica do Concello de Noia e no taboleiro físico de anuncios do Concello de Noia, situado na rúa Rosalía de Castro, número 2.5.9. Toda a documentación achegada deberá estar redactada en galego ou en castelá ou ben en calquera outro idioma coa correspondente tradución oficial selada e asinada por persoa tradutora-intérprete xurada.5.10. Os datos persoais recollidos na solicitude de admisión serán tratados coa única finalidade da xestión das probas selectivas e as comunicacións necesarias para elo. O nome, apelidos e número de documento de identidade publicarase na forma que determina a disposición adicional sétima da Lei Orgánica 3/2019, de 5 de decembro, de Protección de Datos Persoais e garantía dos dereitos dixitais.5.11. A participación no proceso selectivo está exenta de pago de taxa de dereitos de exame.6.1. Finalizado o prazo de presentación das solicitudes, mediando previa proposta ao efecto do Tribunal cualificador e supervisor do proceso selectivo, o alcalde ou a/o concelleira/o delegada/o do Concello de Noia, ditará resolución aprobando a lista provisoria de persoas admitidas e excluídas, con especificación, se é o caso, exclusivamente do seu nome e apelidos e do número de DNI/Pasaporte, de acordo co preceptuado na Disposición adicional 7 da L. O. P. D. No seu caso, deberán publicarse tamén as causas de exclusión.6.2. Esta resolución publicarase no Taboleiro físico de anuncios do Concello de Noia e no taboleiro de anuncios da sede electrónica municipal.6.3. As persoas aspirantes excluídas directamente, así como os omitidos porque non figuran na relación de admitidos nin de excluídos, disporán dun prazo de 5 días naturais, contados a partir do día seguinte ao da publicación da devandita resolución no taboleiro de anuncios da sede electrónica municipal, para emendar os erros ou os defectos que motivaron a súa exclusión ou a súa omisión. Este prazo habilítase exclusivamente para a emenda de defectos que motiven a exclusión ou a omisión do aspirante, mais non para a acreditación dos méritos alegados ou para a emenda dos defectos relacionados coa documentación achegada para a acreditación dos méritos da fase de concurso. Aqueles que dentro do prazo sinalado non emenden os defectos xustificando o seu dereito a ser admitidos, serán definitivamente excluídos do proceso selectivo. Os erros na consignación dos datos persoais rectificaranse de oficio ou a instancia da persoa interesada en calquera momento do proceso selectivo.6.4. Transcorrido o prazo de subsanación, o alcalde ou concelleiro/a competente ditará nova resolución aprobando a lista definitiva de admitidos e excluídos no proceso selectivo. Nesta mesma resolución poderase fixar o lugar, data e hora de realización do exercicio da fase de oposición e a composición do Tribunal de selección. No seu defecto, será o propio Tribunal, unha vez designados os integrantes que o compoñen, o encargado de acordar e publicar a convocatoria para a realización dos exercicios desta fase.6.5. De non existir aspirantes excluídos, o órgano competente poderá elevar a definitiva a lista provisoria na mesma resolución de aprobación, incluído tamén os datos sinalados, segundo o caso, nos apartados anteriores.6.6. O feito de figurar na relación de persoas admitidas non prexulgará que se lles recoñeza ás persoas aspirantes a posesión dos requisitos esixidos para participar no proceso selectivo. Cando da documentación que deban presentar tras superar o proceso selectivo despréndase que non posúen algún dos requisitos, as persoas aspirantes decaerán en todos os dereitos que puidesen derivar da súa participación.6.7. Sen prexuízo do establecido nas alíneas anteriores, se algunha instancia solicitando tomar parte no proceso selectivo non se axusta ao modelo do ANEXO I establecido nestas bases, está incompleta, adoece de erros materiais ou de feito que poidan advertirse ou falta documentación, poderase requirir a súa emenda antes de finalizar o prazo de presentación de solicitudes. Os interesados disporán dun prazo de 3 días para que corrixan os erros contidos nas mesmas ou para que acheguen a documentación que falta.7.1. O tribunal de selección (no sucesivo, Tribunal) encargado da cualificación das probas e da supervisión do proceso será nomeado polo Alcalde ou a/o Concelleira/o delegada/o, conforme ao estipulado no artigos 60 do TREBEP, artigo 59 da Lei 9/2015, de 29 de abril, do emprego público de Galicia, e demais lexislación de aplicación, e a súa composición farase pública consonte co establecido na base 5.8. Deberá estar constituído por un/ha presidente, un/ha secretario/a, e un mínimo de tres vogais, debendo designarse un número igual de suplentes. En consecuencia, estará composto polos seguintes membros e os seus correspondentes suplentes:  Presidente: un funcionario ou persoal laboral fixo que deberá estar en posesión dunha titulación de nivel igual ou superior á esixida para participar no proceso selectivo (titular e suplente). (titular e suplente).  Secretario: un funcionario ou persoal laboral fixo, que actuará con voz e voto (titular e suplente).  Vogais: tres funcionarios ou persoal laboral fixo que deberán estar en posesión dunha titulación de nivel igual ou superior á esixida para participar no proceso selectivo (titulares e suplentes). 7.2. No nomeamento dos membros do Tribunal deberanse respectar as seguintes regras: a) O órgano de selección será colexiado e a súa composición deberá axustarse aos principios de imparcialidade e profesionalidade dos seus membros, e tenderá, así mesmo, á paridade entre muller e home. b) O persoal de elección e de designación política, os funcionarios interinos e o persoal eventual non poderán formar parte do órgano de selección. c) As persoas que nos cinco anos anteriores á publicación da convocatoria realizaran tarefas de preparación de aspirantes a probas selectivas o colaborasen durante ese período con centros de preparación de opositores tampouco poderán formar parte do órgano de selección. d) A pertenza ao órgano de selección será sempre a título individual, non podendo ostentarse esta en representación ou por conta de ninguén.7.3. O Tribunal poderá dispor a incorporación aos seus traballos de asesores especialistas para as probas que estime pertinentes, limitándose ditos asesores a prestar a súa colaboración nas súas especialidades técnicas e terán voz pero non voto. O nomeamento das persoas especialistas corresponderalle ao Alcalde ou a/o Concelleira/o delegada/o a proposta do Tribunal.7.4. O Tribunal cualificador tamén poderá propoñer a designación de persoal administrativo colaborador, que será resolta por decreto da/o alcalde ou de concelleira/a delegada/o con competencias na materia, co obxecto de prestar auxilio ao mesmo no desenvolvemento das probas no suposto de que o número de aspirantes convocados así o aconselle a fin de garantir un áxil e adecuado desenvolvemento do proceso selectivo.7.5. Os membros do Tribunal, así como aqueles asesores especialistas que nomee, terán dereito ao abono de asistencias, de conformidade co previsto no anexo IV do Real decreto 462/2002, do 24 de maio, sobre indemnizacións por razón do servizo. No caso de que os membros do Tribunal sexan traballadores municipais, unicamente percibirán dietas, en tanto as reunións se realicen fora da xornada laboral. As indemnizacións do persoal administrativo colaborador, salvo disposición en contrario, serán as establecidas para os vogais.7.6. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde do proceso naqueles aspectos previstos ou non nestas bases, tendo a prerrogativa da súa interpretación, sendo en todo caso aplicable para o non previsto nelas a normativa recollida na base 1.8.1. O órgano encargado da selección neste proceso será o Tribunal de Selección, que asumirá a consideración, verificación e apreciación das incidencias que puideran xurdir no desenvolvemento dos exercicios e adoptará ao respecto as decisións que estime oportunas.8.2. O Tribunal non poderá constituírse nin actuar sen a asistencia de, polo menos, a metade dos seus membros, e, en todo caso, sen asistencia do presidente e secretario.8.3. O procedemento de actuación do tribunal axustarase en todo momento ao disposto nestas bases, na lei 40/2015, de 1 de outubro, do réxime xurídico do sector público, e ao resto do ordenamento xurídico.8.4. Por cada sesión do tribunal levantarase acta, que lida ao principio da sesión seguinte e feitas, de ser o caso, as rectificacións que procedan, autorizarase coa sinatura da/o secretaria/o e o visto e prace do presidente.8.5. Os membros do Tribunal, así como os asesores especialistas designados, terán que absterse de intervir cando concorran algunha das causas previstas no artigo 23 da Lei 40/2015, de 1 de outubro, de Réxime Xurídico do Sector Público, ou 59.2 da lei 2/2015, do emprego público de Galicia, ou se tivesen realizado tarefas de preparación de aspirantes a probas selectivas, ou houberan colaborado con centros de preparación de opositores, nos cinco anos anteriores á publicación da convocatoria do proceso que regulan estas bases. Na sesión de constitución ou, de segundo o caso, ao longo do desenvolvemento das distintas fases proceso selectivo, a/o presidente poderá solicitar dos membros do Tribunal e dos asesores especialistas declaración expresa de non atoparse incursos nas circunstancias previstas no artigo 23 da Lei 40/2015, de 1 de outubro, de Réxime Xurídico do Sector Público, ou 59.2 da lei 2/2015, do emprego público de Galicia. A concorrencia de calquera de ditas causas deberá ser comunicada ao órgano competente.8.6. Os aspirantes poderán recusar aos membros do Tribunal, e aos asesores especialistas no seu caso, cando ao seu xuízo, concorra en eles algunha ou varias das circunstancias previstas na base anterior, seguíndose para elo o procedemento establecido no artigo 24 da Lei 40/2015, de 1 de outubro, de Réxime Xurídico do Sector Público, 8.7. Por resolución do Alcalde ou a/o Concelleira/o delegada/o nomearanse aos novos membros do Tribunal que substituirán ás persoas que perdesen tal condición por algunha das causas mencionadas anteriormente.8.8. Se en calquera momento do procedemento o Tribunal tivera coñecemento de que algún dos aspirantes non cumpre calquera dos requisitos esixidos na convocatoria, previa audiencia do interesado, deberá propoñer a súa exclusión ao órgano convocante ou, no seu caso, poñer en coñecemento a posible concorrencia desta circunstancia para que, previas as comprobacións necesarias, se resolva ao respecto.8.9. Durante o desenvolvemento do proceso selectivo, o Tribunal resolverá todas as dúbidas que puideran xurdir na aplicación da bases da convocatoria, e adoptarán os acordos que garantan a boa orde do proceso no non previsto expresamente por aquelas.8.10. Os acordos adoptados polo tribunal cualificador poderán ser obxecto de recurso de alzada ante a/o conselleira/o competente na materia termos previstos nos artigos 121 e 122 da Lei 39/2015, de 1 de outubro, do Procedemento Administrativo Común das Administracións Públicas, sen prexuízo da interposición de calquera outro recurso que se estime oportuno.8.11. O Tribunal quedará constituído ata que se resolvan as reclamacións interpostas ou as dúbidas que poida suscitar o procedemento selectivo. A selección do persoal realizarase de conformidade co sinalado nas presentes bases mediante o sistema de concurso, de acordo co previsto no artigo 56 da Lei 2/2015, de 29 de abril, do emprego público de Galicia, e no artigo 61 do TREBEP. Na fase de concurso valoraranse os méritos do aspirante, que comprende a experiencia específica e directamente relacionadas co posto, non tendo carácter eliminatorio. Ademais, para aqueles aspirantes que non presenten o título oficial, será necesaria a superación do exercicio que de seguido se describe: proba de coñecementos de lingua galego, de carácter eliminatorio. Será obrigatorio ara as persoas aspirantes que non posúan o título CELGA II, curso de iniciación de lingua galega, título equivalente, ou validación do mesmo. Por tanto, estarán exentos de realizar este exercicio as persoas que posúan o CELGA II, curso de iniciación da lingua galega, título equivalente, ou validación do mesmo.10.1. Esta proba, que será a primeira que se desenvolverá, constará dun exercicio, obrigatorio e eliminatorio, agás para as persoas aspirantes que acrediten estar en posesión do certificado de lingua galega de nivel II (Celga 2) ou equivalente, que quedarán exentos da súa realización.10.2. Único Exercicio. Proba de coñecemento da lingua galega. Obrigatoria e eliminatoria unicamente para as persoas aspirantes que non acrediten estar en posesión do título do CELGA II ou equivalente.10.3.1. Para o caso de non acreditar a posesión do certificado de lingua galega II (Celga II) ou equivalente, os participantes deberán superar unha proba de coñecemento da lingua galega dirixida á comprobación por parte do tribunal de que comprenden, falan e escriben o galego, cualificándose esta proba de <<apto>> ou <<non apto>>. 10.3.2. Esta proba constará de 10 preguntas, que consistirán na contestación a un cuestionario tipo test con 4 respostas alternativas das que só unha será a correcta.10.3.3. Para a realización desta proba disporase dun tempo máximo de 15 minutos.10.3.4. Este exercicio valorarase como <<apto>> ou <<non apto>> e será necesario para superalo obter o resultado de <<apto>>. Para obter a cualificación de <<apto>> será preciso contestar correctamente a un mínimo de 5 preguntas.10.3.5. A proba terá carácter eliminatorio, de forma que os opositores que non a superen quedarán excluídos do proceso.10.3.6. Concluída a realización desta proba, publicarase a relación de persoas que conseguiron a cualificación de <<apto>>. 10.3.7. Se o Tribunal, de oficio ou con base nalgunha reclamación, anulase algunha/s pregunta/s incluída/s no exercicio, o exame quedaría composto polas preguntas non anuladas, de xeito que a corrección e a correspondente cualificación efectuaríanse sobre estas.10.4.1. A proba realizarase a porta pechada sen outra asistencia que a dos opositores, membros do tribunal e, de resultar necesario, dos colaboradores e especialistas designados.10.4.2. Os aspirantes serán convocados por orde alfabética do primeiro apelido para cada exercicio en chamamento único, de maneira que as persoas aspirantes que non comparezan serán excluídas. Para a realización do exercicio, farase un chamamento a viva voz, e declararase decaído no seu dereito ao aspirante que non compareza para a realización do exercicio, que quedará excluído do proceso selectivo. Unha vez concluído o chamamento para a realización da proba non se permitirá o acceso de ningún aspirante á/s sala/s ou aula/s na/s que esta teña lugar. Tampouco se permitirá a incorporación de ningún aspirante unha vez que se iniciaron as probas selectivas.10.4.3. Os aspirantes deberán acudir á proba na hora e data dos respectivos chamamentos, sen posibilidade de aprazamento calquera que fora a causa que lles impedise acudir, excepto que a escusa sexa posible por ter amparo nun precepto legal, así como no suposto de aspirantes embarazadas ou en período de parto ou postparto debidamente acreditados. Así pois, as mulleres embarazadas que prevexan a coincidencia do parto coas datas de realización de calquera dos exercicios polas circunstancias derivadas do seu avanzado estado de xestación, ou eventualmente nos primeiros días do puerperio, poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse dentro das 48 horas seguintes ao anuncio da data do exame e implicará o consentimento da interesada para permitir o acceso do tribunal ou do órgano competente aos datos médicos necesarios relacionados coa súa situación. O tribunal acordará se procede ou non realizar a proba nun lugar alternativo, aprazala ou adoptar ambas as medidas conxuntamente. Contra tal acordo non caberá recurso, sen prexuízo de que as razóns da impugnación se inclúan en calquera outro recurso admisible de acordo coas regras xerais do proceso selectivo.10.4.4. Os aspirantes deberán presentarse ao exercicio provistos de NIF, NIE, pasaporte, permiso de conducir ou outro documento fidedigno que a xuízo do tribunal acredite a súa identidade.10.4.5. Calquera membro do Tribunal poderá requirir ao/s aspirante/s, en calquera momento da práctica da proba, que acredite/n a súa identidade, para o que deberán estar provistos dalgún dos documentos sinalados na base precedente.10.4.6. Adaptacións por razóns de discapacidade. As persoas que, pola súa discapacidade, presenten especiais dificultades para a realización das probas, poderán requirir na solicitude as adaptacións e os axustes razoables de tempos e medios oportunos das probas do proceso selectivo. Para iso o Tribunal aplicará as adaptacións de tempos previstas na Orde PRE/1822/2006, do 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade (“Boletín Oficial do Estado” do 13 de xuño). Os interesados deberán realizar a petición ao solicitar a participación na convocatoria e tamén deberán achegar o ditame técnico facultativo emitido polo órgano técnico de cualificación do grao de discapacidade, que acredite de forma irrefutable a/s deficiencia/s que dean orixe ao grao de discapacidade recoñecido, para que o Tribunal poida valorar a procedencia ou non da concesión da adaptación solicitada. A adaptación non se outorgará automaticamente, senón unicamente naqueles casos en que a discapacidade garde relación directa coa proba a realizar.10.4.7. Finalizada a proba, o tribunal publicará as puntuacións/cualificacións obtidas. Establécese un prazo de 3 días naturais, contados desde o seguinte ao de dita publicación, para que as persoas aspirantes poidan presentar reclamacións ante o Tribunal contra os exercicios. Se o Tribunal, de oficio ou con base nas reclamacións presentadas, modifica a opción de resposta válida ou anula algunha/s pregunta/s incluída/s nun exercicio anunciarao nos taboleiros de anuncios da sede electrónica e da Casa Consistorial.10.4.8. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde do proceso naqueles aspectos previstos ou non nestas bases, tendo a prerrogativa da súa interpretación, sendo en todo caso aplicable para o non previsto nelas a normativa recollida na base 1.11. FASE DE CONCURSO. Puntuación máxima: 10,00 puntos.11.1. A fase de concurso, que non terá carácter eliminatorio, será a segunda obxecto de valoración. En todo caso a puntuación obtida nesta fase non poderá aplicarse para superar o exercicio da fase de oposición.11.2. Para superar esta proba e formar parte da bolsa de traballo será necesario que os concursantes acaden unha puntuación mínima de 2 puntos. Será contratado temporalmente por substitución aquel aspirante que obteña a maior puntuación nesta fase de concurso, formándose unha bolsa de emprego con todos os aspirantes queacadasen como mínimo 2 puntos na fase de concurso, servindo as puntuacións acadadas para establecer a orde de prelación no momento de realizar os correspondentes chamamentos cando deveñan futuras necesidades do servizo que requiran da formalización de contratación de persoal Por tanto, o sistema de concurso que comprende esta fase considérase o máis axeitado para seleccionar á/s persoa/s profesional/ais máis cualificada/s para o desenvolvemento do posto, tanto no que se refire á experiencia en postos de traballo de igual contido na Administración Pública como na empresa privada 11.3. unha vez realizado o exercicio da fase de oposición, o Tribunal reunirase en sesión non pública a efectos proceder á baremación dos méritos alegados polos aspirantes mediante a achega da “relación numerada e valorada” dos mesmos e debidamente acreditados coa correspondente documentación, que se publicará da maneira establecida nas presentes bases. Non obstante, de consideralo conveniente ben por razón de economía procesual e celeridade procedimental, o Tribunal poderá valorar os méritos alegados polos aspirantes na mesma sesión convocada para a corrección e cualificación do/s exercicio/s da fase de oposición, de forma que nun único acto poida valorar conxuntamente os méritos do concurso e os exercicios da fase de oposición.11.4. Non será obxecto de baremación e, por conseguinte, non se puntuarán os méritos alegados e xustificados documentalmente dos aspirantes que non acadaran a cualificación de “Apto” no exercicio de coñecemento da lingua galega.11.5. Deberá estarse en posesión dos méritos alegados, como máximo, na data de expiración do prazo concedido para a presentación de instancias. Para elo, a data límite para a alegación dos méritos mediante a achega da “relación numerada de méritos” e a presentación dos documentos xustificativos relativos aos méritos que se alegan, será a da finalización do prazo de presentación de solicitudes de participación no proceso selectivo. Por tanto, non se valorarán os méritos que aínda alegados, non se aportaron ou foron achegados ou xustificados con posterioridade á finalización do prazo de presentación de instancias, salvo que se relacionaran expresa e detalladamente na solicitude, concretamente a relación numerada de méritos, e se alegara fundadamente na instancia a imposibilidade de achegar a súa xustificación documental dentro do referido prazo, dispoñendo como prazo máximo para a súa aportación ata o día anterior ao da data de baremación de méritos.11.6. O Tribunal en ningún caso poderá valorar o non achegado e probado polos aspirantes na documentación aportada coa instancia referida aos méritos, non sendo obxecto de concesión de prazo algún para a realización de emendas ou correccións con posterioridade ao día do remate do prazo de presentación daquela.11.7. Os méritos que se acrediten serán valorados segundo se especifica deseguido, ata un total de 20,00 puntos, que corresponderán á suma dos máximos de cada epígrafe referidos respectivamente á formación e á experiencia, que se distribúen da forma que se sinala: 11.7.1. Experiencia, ata un máximo de 7,00 puntos:  Por servizos prestados por cada mes traballado como funcionario de carreira, funcionario interino ou persoal laboral fixo, temporal ou indefinido, desempeñando funcións do mesmo contido e de igual ou similar categoría profesional á do posto convocado en calquera Administración Local: 0,15 puntos/mes.  Por servizos prestados por cada mes traballado en empresa ou entidade privada desempeñando funcións do mesmo contido e de igual ou similar categoría profesional á do posto convocado: 0,05 puntos/mes.  Non se computarán servizos prestados por tempo inferior a un mes e os meses consideraranse de 30 días. As distintas fraccións de tempo inferiores a 30 días sumaranse ata alcanzar esta cifra para o outorgamento da puntuación que corresponda. Logo de sumar as distintas fraccións, non se baremarán os restantes períodos de contratación que, acumulados, non sumen os 30 días necesarios para outorgarlle puntuación.  Así mesmo, non se computarán os servizos prestados simultaneamente con outros igualmente alegados e a puntuación reducirase proporcionalmente polos prestados a tempo parcial.11.7.2. Formación, relacionada co posto de traballo, debidamente acreditada e homologada (ata un máximo de 3,00 puntos): - De 5 a 20 horas: 0,10 puntos por cada un. - De 21 a 50 horas: 0,20 puntos por cada un. - De 51 a 100 horas: 0,40 puntos por cada un. - De máis de 100 horas: 0,80 puntos por cada un.11.7.3. Forma de acreditar os méritos alegados:  Experiencia na Administración Pública: Acreditarase mediante orixinal ou copia simple da certificación expedida pola administración pública ao servizo da cal prestara servizos, na que se fará constar o nome do posto, clase de persoal, duración da prestación dos servizos, a porcentaxe da xornada, escala, subescala, grupo e corpo. Opcionalmente tamén poderá acreditarse mediante unha certificación/informe oficial de vida laboral actualizada emitida pola Tesouraría da Seguridade Social máis a correspondente copia do contrato de traballo.  Experiencia no sector privado. Acreditarase mediante unha certificación oficial de vida laboral actualizada emitida pola Tesouraría da Seguridade Social máis o contrato de traballo.  Formación. Valorarase a formación específica (cursos, xornadas, mestrados, etc) debidamente acreditada e homologada, relacionadas coas funcións a desenvolver. A formación debe estar impartida por administracións públicas ou por institucións e entidades autorizados por estas. Non se valorará a duplicidade ou acumulación de títulos idénticos que acrediten os mesmos coñecementos. Non se valorarán os títulos que non conteña reflectida a duración en horas do curso. En todo caso deberá quedar claramente acreditado en ambos casos que a experiencia profesional xustificada documentalmente corresponden coas funcións do posto de traballo convocado.11.8. Realizada polo Tribunal a baremación correspondente, publicarase a puntuación obtida polos aspirantes, que disporán de 5 días naturais para reclamar ante o Tribunal contra as puntuacións, contados a partir do día seguinte ao de dita publicación.12.1. Unha vez finalizado o proceso selectivo, o Tribunal publicará a relación de persoas aspirantes que o superaron por orde de puntuación en sentido decrecente, indicando a cualificacións correspondentes á fase de concurso, así como a suma total de todas as probas, que constitúe a puntuación final. Na mesma publicación proporase a contratación como persoal laboral temporal do aspirante que quedara en primeira posición e a constitución da bolsa de emprego.12.2. O Tribunal elevará ao órgano competente tanto a listaxe de aprobados como a proposta de contratación e constitución da bolsa de emprego para que proceda á súa aprobación e publicación.12.3. Criterios de desempate. No suposto de empate nas puntuacións de dous ou máis aspirantes acudirase aos seguintes criterios seguindo a orde de prelación establecida ata que se resolva: - O desempate efectuarase a favor dos aspirantes que tivesen a maior puntuación no apartado de experiencia profesional da fase de concurso. - De persistir o empate, resolverase a favor dos aspirantes que obtivesen maior puntuación no apartado de formación. - En defecto de todo o anterior, o empate resolverase por sorteo cuxa realización anunciarase polos medios expresados na base 5.8., a fin de garantir presenza voluntaria dos aspirantes afectados, sinalando o lugar, día e hora da súa celebración.12.4. En tanto non se decrete o/s nomeamento/s ese proceda á contratación, os candidatos que pasen a formar parte da Bolsa de Emprego non terán dereito a prestación económica algunha.13.1.- Feita pública a orde final de puntuación dos aspirantes polo Tribunal coa correspondente proposta de contratación, o órgano competente en materia de persoal acordará mediante decreto a contratación do aspirantes proposto. Esta resolución será obxecto de publicación conforme á base 6.2. 13.2.- O candidato designado deberán presentar perante o Concello, no prazo de 3 días naturais seguintes para a sinatura do contrato laboral e a incorporación ao posto de traballo a seguinte documentación: · DNI, NIE, ou resgardos dos mesmos, pasaporte ou documento equivalente que acredite fidedignamente a identidade do interesado. · Certificado da titulación esixida.13.3.- De non presentar a documentación ou de non comparecer no prazo indicado ou no caso de deducirse da documentación que o candidato seleccionado non reúne os requisitos esixidos, o aspirante non poderá ser contratado, sen prexuízo da responsabilidade en que puidese incorrer por falsidade na súa solicitude de participación. Neste suposto, poderá procederse ao chamamento do aspirante que obtivo a seguinte mellor puntuación a fin de que se poida acordar a súa contratación sempre que se presente a documentación referida no prazo anteriormente establecido.13.4.- En tanto non se formalice o contrato e non se incorpore ao posto de traballo, a persoa seleccionada non terá dereito a prestación económica algunha.14.1. Todas as persoas que acaden unha puntuación igual ou superior a 2 puntos na fase de concurso, serán incluídas nunha bolsa de emprego para as futuras contratacións en razón ás necesidades de servizo que poidan xurdir. A/s relación/s xurídica/s serán formalizadas na modalidade de contrato laboral temporal de substitución recollida na base 2.14.2. Por decreto do órgano competente, a proposta do Tribunal cualificador, aprobarase a constitución da bolsa de emprego coas persoas concursantes que acadaron unha puntuación igual ou superior a 2 puntos, clasificadas por orde de maior a menor puntuación.14.3. Os datos que figuran na solicitude presentada para participar no proceso selectivo consideraranse válidos a efectos do chamamento, sendo responsabilidade do interesado o erro na súa consignación, debendo comunicar ao Concello calquera variación dos mesmos.14.4. Con carácter previo ao chamamento, o órgano competente, mediando previo informe da existencia de crédito emitido pola Intervención Municipal, fixará o número de persoas ás que se lles realizará a oferta da contratación, con expresión das principais características da futura relación laborial, principalmente a tipoloxía, duración e porcentaxe da xornada.14.5. O chamamento para a contratación como persoal laboral temporal efectuarase seguindo a orde de puntuación establecida na bolsa de emprego, de xeito que, cando concorran as circunstancias que o fagan necesaria para a cobertura dun servizo, ofertaráselle o posto de emprego á/ao primeira/o aspirante da lista.14.6. A/s oferta/s de contratación practicaranse en todos os casos mediante chamada telefónica por funcionario municipal designado expresamente, efectuándose un máximo de dous intentos no mesmo día e a distinta hora, e, no caso de que non se puidese contactar co seleccionado, poderá realizarse outro no día hábil seguinte se así o determina previa e expresamente o órgano competente. De non ser localizado telefonicamente o primeiro integrante da lista, procederase a chamar aos seguintes aspirantes ata localizar un dispoñible. En todo caso, o empregado público deixará constancia da realización da chamada telefónica, mediante dilixencia estendida ao efecto, con indicación da data e hora en que cada aspirante foi requirido, se houbo ou non resposta e, de habela, o sentido desta.14.7. Desta maneira, requirirase á/s persoa/s incluída/s na bolsa para os efectos de que, nun prazo máximo de 3 días, presente/n, en orixinal ou copia debidamente autenticada, a documentación establecida na base 5.4., agás que xa a entregase previamente desta forma (orixinal ou copia auténtica) no período de presentación de instancias ou obre en poder desta Administración conforme ao descrito no último parágrafo de dita cláusula, e da certificación médica actualizada na que se faga constar expresamente que o aspirante posúe a capacidade funcional para o desempeño das funcións propias do posto de traballo na categoría de operaria/o de limpeza de edificios. Esta certificación non poderá ter unha antigüidade superior aos 3 meses anteriores ao da data da súa presentación. De ser correcta a documentación presentada procederase a formalizar o contrato de traballo de duración determinada na modalidade de contrato de substitución. O decreto de designación da persoa seleccionada na bolsa de traballo para a formalización do contrato será notificado á persoa interesada, que disporá dun prazo de 3 días naturais, a contar desde a súa notificación, para a sinatura do contrato de traballo e a inmediata incorporación ao posto de traballo. De non cumprir co prazo sinalado para a presentación da referida documentación, ou co prazo sinalado para a formalización do contrato, entenderase que renuncia a ocupar o posto de traballo ofertado e pasará a ocupar o último lugar da bolsa de emprego, excepto que poida acreditar, documental e fidedignamente, as causas de forza maior que xustifiquen o incumprimento, que en todo caso será determinada a súa concorrencia a criterio do órgano competente mediante resolución ditada ao efecto. Neste caso, procederase a realizar o chamamento telefónico ao aspirante que ocupe a seguinte posición na bolsa de emprego.14.8. Todos aqueles aspirantes que non fosen localizados permanecerán no posto que ocupaban na bolsa á espera de novo chamamento.14.9. Os integrantes da bolsa de emprego contratados pola Entidade non perderán a orde de prelación que en cada momento lles corresponda, de xeito que se finaliza a prestación do servizo para a que foron chamados retornarán ao posto que lles corresponda en función da puntuación alcanzada no proceso selectivo.14.10. Se a persoa nomeada como sustituta renuncia ao posto (baixa voluntaria) con posterioridade ao seu nomeamento, o traballador perderá o posto obtido na bolsa de emprego segundo a puntuación acadada no proceso selectivo e pasará a ocupar o último lugar na mesma.14.11. A renuncia a unha oferta de contratación sen mediar xustificación suporá que perderá o seu posto na bolsa pasando a ocupar o último lugar. Entenderase que existe xustificación cando, no prazo de 3 días naturais a contar desde o día seguinte ao da realización da oferta de contratación, se acredite mediante o medio de proba adecuado a cada suposto algunha das seguintes situacións: - Parto/lactancia, período de descanso por maternidade biolóxica, adopción ou acollemento, permiso de paternidade, risco durante o embarazo, risco durante o período de lactación natural ou asimilable ou situacións asimilables, acreditados a través de certificado de nacemento ou libro de familia ou da decisión administrativa ou xudicial de acollemento, da resolución xudicial que constitúa a adopción ou calquera outro documento que fidedignamento o acredite. - Enfermidade ou accidente graves que impida a asistencia ao centro de traballo, sempre que se acredite mediante certificado médico. - Enfermidade moi grave do cónxuxe ou familiar ata o 2º grado de consanguinidade, acreditada por certificado médico e libro de familia. - Estar en situación de incapacidade temporal transitoria por continxencias comúns ou profesionais, acreditado co correspondente parte médico de baixa. - Cumprimento dun deber inescusable de carácter público. - Exercicio de cargo público representativo que imposibilite a asistencia ao traballo. - Manter unha relación laboral ou funcionarial de carácter temporal, debendo aportarse, unha vez finalizada a mesma, copia da notificación de cese ou da extinción contractual. - Por causa de violencia de xénero. - Estar cursando estudos de formación regrada no momento do chamamento. - Realización dunha actividade empresarial ou profesional, ou expectativa do comezo da actividade, incluída a previsión de formalización dunha relación xurídica laboral ou funcionarial, alegada expresamente polo interesado no momento do chamamento con indicación da data do seu inicio, que en todo caso non será superior a un mes, e que será a que se terá en conta para que nos 3 días seguintes presente declaración responsable expresiva dalgunha destas situacións. Transcorrido un mes desde a realización da oferta de traballo por esta Administración, o interesado pasará ao último lugar da bolsa se non acredita a situación alegada en dito prazo. - Causa de forza maior que sexa apreciada con tal carácter pola Administración, sempre que se acredite con documentación fidedigna que concorre causa xustificada. - Non presentación da documentación en prazo conforme ao establecido establecida na base 14.7. - Pola falta de incorporación ao posto de traballo ou non persoarse para a toma de posesión no prazo establecido na base 14.7. 14.12.- A exclusión dun aspirante da bolsa de emprego poderá producirse por algún os seguintes supostos: - Solicitude expresa. - Non superar o período de proba, de habelo. - Ser sancionado, con carácter firme, por unha falta tipificada como grave ou moi grave.14.13. Opción de reserva en bolsa de emprego: No caso de que algunha das persoas que integran a lista dispoña transitoriamente dun contrato de traballo, poderá, de ser do seu interese, comunicar esta circunstancia por escrito (a través da sede electrónica ou o Rexistro municipal) ao Concello de Noia, pasando á situación de reserva na bolsa e debendo comunicar ao Concello pola mesma vía no seu caso a reincorporación á lista. Respectarase en todo caso o lugar na lista que lle corresponda á persoa candidata. Mentres se manteña nesta situación de reserva, e non presente solicitude de reincorporación á lista, non se lle farán chamamentos por parte do Concello de Noia.15.1. Estas bases vincularán ao Concello, ao Tribunal cualificador e as persoas aspirantes que participen no proceso selectivo. Así mesmo, dado que as publicacións e anuncios serán expostas nos termos indicados no clausulado precedente, entenderase que os/as aspirantes, no momento da presentación de instancias, asumen a publicidade de datos persoais (nome, apelidos, cualificacións dos exercicios, etc). A restante información, de carácter persoal, quedará reservada ao expediente interno de selección e protexida segundo o establecido polo estipulado na lei 15/1999, de 13 de decembro, de protección de datos de carácter persoal.15.2. Estas bases, a súa convocatoria e cantos actos administrativos deriven das mesmas, poderán ser impugnadas con carácter potestativo polos interesados mediante a interposición de recurso de reposición ante o mesmo órgano que as ditou, no prazo dun mes contado desde o día seguinte da publicación da súa convocatoria no BOP; ou ben directamente, mediante recurso contencioso–administrativo ante o xulgado do contencioso–administrativo, no prazo de dous meses contado desde a mesma data, sen prexuízo da interposición de calquera outro recurso que se estime oportuno. En Noia, na data de sinatura dixital O Alcalde (*) Para as persoas que opten por relacionarse electronicamente con esta Administración para as comunicacións ou notificacións non suxeitas a publicación neste procedemento, a consignación da dirección de correo electrónica servirá para para enviarlle un aviso, informándolle da posta a disposición dunha notificación ou comunicación na sede electrónica da Administración ou na dirección electrónica habilitada única. En todo caso, a falta da práctica deste aviso no impedirá que a notificación sexa considerada plenamente válida. Tendo coñecemento da convocatoria publicada no Boletín Oficial da Provincia número. de data. /. /., para a constitución dunha bolsa de emprego, para a cobertura de postos de traballo mediante a contratación laboral temporal de operarias/os de limpeza de edificios, 1) SOLICITO tomar parte no devandito procedemento selectivo.2) DECLARO que son certos os datos consignados nesta solicitude e que reúno todos e cada un dos requisitos necesarios para o ingreso na función pública e as sinaladas na correspondente convocatoria.3) DECLARO non ter sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. E no suposto de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, non seu Estado, nos mesmos termos o acceso ao emprego público.4) DECLARO non estar afectada/o por ningunha das causas de incompatibilidade ou de incapacidade de conformidade co disposto na Lei 53/1984, de 26 de decembro, de incompatibilidades do persoal ao servizo das Administracións Públicas.5) ACHEGO os seguintes documentos – base 5.4- (marcar con “X”):  Documento nacional de identidade, NIE, pasaporte ou documento válido en dereito que acredite os datos de identidade requiridos para participar no proceso selectivo.  Título oficial conforme ao establecido na base 5.4. b)  Certificación de aptitude do Celga 2, ou do curso de aptitude equivalente ou ben a validación correspondente.  Relación numerada dos méritos que alego e os documentos xustificativos dos mesmos segundo o establecido na base 5.4. c) e na base 11.6) Autorizo ao Concello de Noia a relacionarse electronicamente en todos os trámites deste procedemento non suxeitos a publicación, que precisen de comunicación ou notificación individual (Marcar cun “X”. De non marcar ningunha das celas entenderase que o opositor non autoriza a comunicación electrónica). Lugar, data e sinatura. Asdo.- Noia, a 05 de outubro de 2022 O alcalde, José Santiago Freire Abeijón